แบงก์วัยรุ่น
คนรุ่นใหม่ยุคมิลเลนเนียลส์ หรือ Gen Z เป็นที่ถูกกล่าวถึงมานานแล้วว่า นี่คือลูกค้ายุคใหม่ที่ธนาคารต่างๆ ต้องปรับตัวตามให้ทัน ไม่ว่าจะด้วยโมบาย แบงก์กิ้ง/ดิจิทัล แบงก์กิ้ง หรือการเงินรูปแบบใหม่ๆ ที่เข้ากับไลฟ์สไตล์ของคนกลุ่มนี้ที่จะมาแทนเจ้าสัวรุ่นเดิมๆ
29 ก.ย. 2558

คนรุ่นใหม่ยุคมิลเลนเนียลส์ หรือ Gen Z เป็นที่ถูกกล่าวถึงมานานแล้วว่า นี่คือลูกค้ายุคใหม่ที่ธนาคารต่างๆ ต้องปรับตัวตามให้ทัน ไม่ว่าจะด้วยโมบาย แบงก์กิ้ง/ดิจิทัล แบงก์กิ้ง หรือการเงินรูปแบบใหม่ๆ ที่เข้ากับไลฟ์สไตล์ของคนกลุ่มนี้ที่จะมาแทนเจ้าสัวรุ่นเดิมๆ 
ล่าสุด มีตัวอย่างที่น่าสนใจจากแบงก์ของประเทศเพื่อนบ้านในมาเลเซีย โดย “เมย์แบงก์” ได้เปิดสาขาแบบคอนเซ็ปต์แบงก์กิ้งแห่งใหม่ขึ้น เน้นกลุ่มนักศึกษาในยุคดิจิทัล ที่แคมปัสมหาวิทยาลัยโมนาช
ที่แตกต่างออกไปจากสาขาตามมหาวิทยาลัยต่างๆ ก็คือ เขาเน้นรูปลักษณ์และฟังก์ชั่นของสาขาแห่งนี้ให้ทันสมัย และตอบโจทย์เด็กรุ่นใหม่จริงๆ มีเลานจ์ให้หนุ่มสาวมานั่งแฮงเอาต์โดยลืมบรรยากาศเดิมๆ ของแบงก์ เพราะมีการจับมือกับบริษัทช็อปปิ้งออนไลน์และบริษัทโทรคมนาคม ที่ทำให้ใช้เงินได้ง่ายในขอบเขตของนักศึกษา และมองเรื่องการเงินเป็นเรื่องสนุกที่บริหารจัดการได้ง่าย เช่น บริการเปิดบัญชีผ่านไอแพดโดยสตาร์ทเงินฝากที่ 10 ริงกิตเท่านั้นเอง